PTTEP ราคาเท่าใด ถึงเรียกว่าแพง
งบการเงินสิ้นงวดปี 2560 ของบริษัทหลักของกลุ่ม ปตท. อย่างบริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ที่ประกาศเร็วเกินคาด นอกจากสร้างเซอร์ไพรส์สุดๆ ให้ตลาดแล้ว......ยังทำให้เกิดคำถามตามมา 2 ข้อ 
29 ม.ค. 2561

แฉทุกวันทันเกมหุ้น
งบการเงินสิ้นงวดปี 2560 ของบริษัทหลักของกลุ่ม ปตท. อย่างบริษัท ปตท.สำรวจและผลิตปิโตรเลียม จำกัด (มหาชน) หรือ PTTEP ที่ประกาศเร็วเกินคาด นอกจากสร้างเซอร์ไพรส์สุดๆ ให้ตลาดแล้ว……ยังทำให้เกิดคำถามตามมา 2 ข้อ 
– กำไรสุทธิปี 60 เพิ่มขึ้น 60%  ที่ระดับ 594 ล้านดอลลาร์สหรัฐ หรือราว 2.06 หมื่นล้านบาท ทั้งที่ในไตรมาสสามมีการตั้งบันทึกการตั้งด้อยค่าสินทรัพย์ (impairment charges) ที่ประกาศออกมาสูงถึง 4.98 หมื่นล้านบาท หรือ 558 ล้านดอลลาร์สหรัฐ จะทำให้ส่งผลถึงกำไรสุทธิของบริษัทแม่อย่าง PTT มากขึ้นเท่าใด
– กำไรสุทธิต่อหุ้นที่เพิ่มจากระดับปีก่อน 2.76 บาทเป็น 5.54 บาท หรืออัตราเติบโตของกำไรต่อหุ้นเท่ากับ 100% เทียบกับพี/อีระดับล่าสุดที่ 46 เท่า (ยังไม่รวมการคำนวณกับงบที่เพิ่งแจ้งใหม่เมื่อวันศุกร์ที่ผ่านมา) จะทำให้ราคาเป้าหมายของ PTTEP ต้องปรับเพิ่มไปที่เท่าใดถึงจะเป็นราคายุติธรรม
ข้อแรกคงไม่ใช่ประเด็นสำคัญในที่นี้ เพราะว่ากำไรสุทธิมากขนาดนี้ อย่างไรเสียหุ้นแม่ต้องได้รับเนื้อๆ อยู่แล้ว แต่ข้อหลังนี่สิ…น่าสนใจ เพราะหากคำนวณหาค่า PEG แล้วจะพบว่า น่าจะอยู่ที่ต่ำกว่า 0.4 …เท่านั้น
หมายความว่า ตามทฤษฎี ราคาหุ้นตลาดในปัจจุบันที่ 117.00 บาท ต่ำเกินไป เป้าหมายปีนี้ของ PTTEP น่าจะอยู่ที่เกือบ 200.00 บาทด้วยซ้ำ….หากว่าค่าพี/อีล่วงหน้าของบริษัทจะต่ำกว่า 35 เท่า
แฉขนาดนี้แล้ว จะถามมาว่า ….เชียร์กันเว่อร์หวังเหวิดไปรึเปล่า….พิจารณากันตามเนื้อผ้าเอาเอง
การกลับมาทำกำไรสุดสวยของ PTTEP ปี 2560 ทั้งที่มีตัวเลขบันทึกด้อยค่าของโครงการ มาเรียนา ออยล์ แซนด์ ประเทศแคนาดาที่ทำให้ PTTEP ประกาศ “ปรับแผนลงทุน” (ใช้คำที่ดูดีกว่า “ยกเลิก” หลายเท่า และต่อท้ายว่า “การชะลอการตัดสินใจลงทุนขั้นสุดท้าย” ปนเปื้อนด้วย) และต้องทำให้บันทึกการขาดทุนทางบัญชีจากการด้อยค่ามากถึง 550 ล้านดอลลาร์สหรัฐ (หรือโดยประมาณเท่ากับ 1.8 หมื่นล้านบาท ซึ่งส่งผลให้ตัวเลขขาดทุนสุทธิไตรมาสสามของบริษัทตกประมาณ 1.1 หมื่นล้านบาท แล้วชิ่งต่อให้กำไรของบริษัท ปตท. จำกัด (มหาชน) หรือ PTT หดหายไปมากกว่า 7.0 พันล้านบาท (เป็นส่วนหนึ่งของการ “ขาดทุนจากรายการที่ไม่ใช่การดำเนินงานปกติ”) สะท้อนถึงความสามารถทำกำไรที่แข็งแกร่งครั้งใหม่ของบริษัทที่เคยเป็น “ไข่ห่านทองคำ” มายาวนาน มีคำอธิบายน่าสนใจว่าเกิดจากหลายปัจจัยบวก ประกอบด้วย
ภาพรวมอนาคตที่มีแต่เชิงบวกมากกว่าลบ…แต่ไม่เลื่อนลอยชนิดฝันกลางวัน ไม่ใช่เรื่องแปลกที่จะทำให้นักวิเคราะห์หลายสำนัก ร้อนรนปรับราคาเป้าหมายใหม่ 135 บาททันที หลังราคาน้ำมันดิบดูไบมีลุ้นพุ่ง 70 ดอลลาร์
แต่…อย่างที่รู้กัน ราคาเป้าหมายที่ปรับใหม่นี้ ยังไม่ได้รวมงบไตรมาส 4/2560 และอนาคตเชิงบวกปี 2561 ที่กลับมาโดดเด่นอีกครั้ง
จากนี้ไป การปรับราคาเป้าหมายใหม่ของ PTTEP น่าจะเกิดขึ้นอีก (ไม่ใช่ครั้งเดียว หรือพอเป็นพิธี)…..ให้สมฉายา “พี่เทพ”
หุ้นงบสวยระดับเทพ แต่ราคาต่ำเตี้ยเป็นมนุษย์เดินดิน…ไม่สมราคาเอาเสียเลย
อิ อิ อิ